Oldtiden

Oldtiden er en lang periode i vores historie. Den dækker nær ved 1500 år, de tidligste skrifter vi har er fra omkring år 2000 F.I. (Før Imperiet), og sluttede omkring år 600 F.I. ved starten af Fyrsternes Tidsalder. Denne tid er kendetegnet som værende overgangen fra den kaotiske, legendariske tidsalder i Tiden Før Historie og til den civilisation vi har på Amos i dag. Det er en tid med by stater, religionskrige og grundlæggende opdagelser, både teknologisk, teologisk og magisk.

## Samfund

Oldtidens samfund ændrede sig meget, vi ved meget lidt om vores samfund ved starten af denne tidsalder. De tidligste skrifter vi har er stenplader fra et underjordisk arkiv der tilfældigvis blev gravet frem i Kalio. Skrifterne er primært oversigter over vare, de fortæller hvor meget korn, sten, potter og andre vare der blev indleveret som skatter i byen. Ud over regnskaberne, har vi også fundet aftaler med andre byer og stammer, samt folketællinger. Ud fra disse ved vi at der fandtes en række bystater på Amos og derudover boede der stammer rundt omkring, meget lig dem der nu bor på Øerne.

Kalio, som sagt var en af bystaterne, ligeledes var Sorcena og Seran. Tamaris, Keltigos og Morwick, blev også indflydelsesrige i løbet af denne periode. I løbet af tidsalderen var der mange af stammerne der slog sig ned, grundlagde nutidens byer og over tid begyndte de forskellige folkeslag at smelte sammen til dem vi har i dag. En bystat overtog en anden i nogle hundrede år og når først den anden brød fri igen talte de to samme sprog og havde samme skikke, sådan foregik det over hele kontinentet og ved slutningen af denne tidsalder fandtes der noget meget lignede vores syv folkeslag.

Nordboerne, Kvorene og Marskerne, eller dem der ville blive til disse folkeslag, havde meget lidt indflydelse i denne tid da var meget sene om at slå sig ned. Marskerne har stadig ikke bevæget sig fra deres stammeliv, men Nordboerne og Kvorene endte med at slå sig ned nær ved slutningen af tidsalderen, hvor Nordboerne til gengæld hurtigt blev det første samlede folkefærd og levede som en samlet nation langt ind i Fyrsternes Tidsalder.

## Religion

Animismen var i største delen af denne periode den tro folk fulgte. Ånderne var allerede på dette tidspunkt fuldt anerkendte som værende guddommelige af en eller anden art, men ligesom altid havde hver bystat og hver stamme sine egne traditioner, ritualer og centrale tro.

Det var dog også i denne tidsalder, mere specifikt d. 21.2.1327 F.I., at en gruppe af Shamaner nedfældede ni skriftruller, bedre kendt som De Ni Skrifter, hvor de forsøgte at forene animismen til en religion, i stedet formåede de at lave en ny religion som det i starten kun var Sorcenaerne, hvis tro religionen primært var baseret på, der fulgte. Med Sorcenas dominans over Ulado begyndte resten af denne region dog også lige så stille at følge religionen og gennem missionær arbejde og mange hundrede år, blev religionen det den er idag.

## Teknologi

Ligesom så mange andre ting udviklede teknologien sig også meget over disse halvandet tusinde år. I starten af perioden var ingen i stand til at udarbejde jern og da slet ikke stål. I stedet var bronze, og i meget sjældne tilfælde sten, redskaber og våben standarden, bronze er dog et meget blødt metal som let blev slidt ned. Et par hundrede år inde i denne periode blev jern opdaget et eller andet sted i Helmark lavlandet og dette metal begyndte hurtigt at overtage for bronze da det både i våben, beskyttelse og værktøj var overlegent.

Med opdagelsen af jern fulgte også en del andre opfindelser, bedre plove, leer, hestesko, armering og bedre viden om legeringer, at kobber og tin ikke er det eneste der kan blandes, hvilket i sidste ende er den viden der førte til stål, men selvfølgelig også andre former for legering.

En anden stor og betydningsfuld opfindelse fra denne tid er papiret, som har betydet at vi kunne nedskrive mange flere ting end ler tavler tillader os. Vi ved at papiret blev opfundet før nedfældesen af De Ni Skrifter, men efter at ler tavlerne fra Kalio blev nedfældet. Selvom papir holder kortere ved vi stadig meget mere om den tid hvor vi har overlevende bøger fra, end vi ved om den tid hvor vi kun har de få stentavler vi kan finde.

Konstruktion udviklede sig også meget, men dette er selvfølgelig meget forskellig fra samfund til samfund og århundrede til århundrede. Det er meget få bygninger der blev bygget i denne tid som stadig står, men vi har heldigvis stadig Keltigos' Akvædukter, Illia Templet og Kalios Mure.

## Magi

Ud fra det vi kan læse os frem til var magi en meget mindre del af samfundet på dette tidspunkt end det er i dag. Denne tids folk vidste ikke nok om det til at kunne bruge det, men på grund af åndernes tilstedeværelse ved vi at der alligevel var nogen der fik givet Tegn. Vi kan kun antage at disse Tegn modtagere må have været nogle af denne tids største legender, men de historier der er overlevet fra denne tid fortæller ikke om overnaturlige gaver, men i stedet om folk, der på egen hånd gjorde store ting.

Vi ved dog at det ikke var sådan i hele perioden, for allerede i starten af Fyrsternes Tidsalder var magi meget brugt, så på et eller andet tidspunkt i den sene Oldtid skete der et skift hvor mennesker fandt ud af at Hamme giver overnaturlige evner og at man kan mane ånderne til at give sig Tegn. Det var dog kun de mest basale Tegn der i denne tid var kendte. De mere komplekse ritualer var endnu ikke blevet opdaget.

## Legender

Af kendte legender fra denne tid har vi historier om magtfulde mænd og kvinder, vi har tyraner, der bliver væltet og helte der bliver hyldet.

#### Nordens Dronning

Aslag var en kvinde fra Angbod, hun var arving til et høvdingepar og deres stamme var den største i området. Allerede som ung kvinde førte hun krigere i kamp mod stammens naboer, men i stedet for at tage fjenderne som slaver, som ellers var standarden på den tid, tilbød hun de besejrede at slutte sig til sin stamme. Ved sine forældres død var alle Angbods stammer underlagt Aslags stamme, det var tradition i denne tid at det var i par man herskede, og hun havde rigtig nok også giftet sig med en mindre høvding inden hendes forældre døde, som traditionen foreskrev, men hendes mand havde meget lidt at sige.

Kort efter hun fik magten erobrede hun også Hedelandet og grundlagde sin hovedstad, Aslaghavn, på grænsen mellem de to. Herfra begyndte hun en kampagne mod de sydligere lande. Ved hendes død strakte Norden sig fra Vakkergat og helt ned til Kervantes. Det var hendes ældste barn der arvede hendes trone da hun døde omkring år 950FI.

Det er gennem hendes handlinger at nutidens Norden har mange af sine traditioner, nær ved enevældige herskere, ældste barn arver og at militær tjeneste er noget af det vigtigste en person kan gøre med sit liv.

#### Kalios Beskytter

I følge denne legende blev byen Kalio grundlagt af Kal og hvis byen nogensinde skulle være truet ville han komme tilbage og beskytte sit hjem. Kal er i legenden en nær ved guddommelig person der har kræfter langt over det naturlige, endda i mange af legenderne langt over hvad man kunne forvente af en Tegn-given eller Ham bærer. Han skulle være usårlig, udødelig, i stand til at skifte form til et hvilket som helst væsen han ville og samtidig være en mesterlig kriger samt strateg. Han besejrede en unavngiven nabobys hær egenhændigt og på grund af hans beskyttelse og ledelse blev Kalio til tidens mægtigste stad.

Han har dog ikke vist sig i de sidste 800 år, så sikkerheden om denne legende er meget ujævn, det er en af de mest utrolige, på trods af at Kalio havde en meget fredelig opstart og var den buetvivlsomt mest succesfulde bystat i sin tid.

#### Hel

Hel er en legende der er opstået i denne tid, men den har ændret sig meget over tid. Vi ved meget lidt om kilden til denne legende, vi ved blot at hel var et væsen der kunne holde kontrol over hele Helmark og at menneskene der levede i frygt for den. Der findes den dag i dag stadig kulte rundt om i Helmark dedikeret til Hel. Der er mange historier og evner knyttet til dette legendariske monster. Det siges at hel lever i sumpens vande hvor den trækker folk der har mishaget den ned og drukner dem. Det siges at den kan tage form som et menneske og lokke folk ud i sumpens vande med et løfte om sex, guld eller andre fristelser. Det siges også at den engang så sig sur på en landsby og sendte en horde af væsner efter folkene der og jævnede den med jorden. Om dens horde bestod af de levende døde, af dyr fra sumpen eller af afkom der er halvt-menneske halvt-monster er forskelligt fra fortælling til fortælling.

Historikere er i tvivl om dette monster nogensinde har eksisteret og hvis det har om det så overhovedet var et monster. Historierne kunne i mange tilfælde også tilregnes en ond Ånd af en eller anden art. Hvis det er et monster der ligger til grund for disse historier er det i hvert fald ikke et vi kender til.

#### De Underjordiske

På samme note med landsby ødelæggelserne har vi de Underjordiske. Dette skulle efter sigende være et helt folkefærd der lever under jorden i huler og grotter, de skulle dog komme til overfladen en gang imellem for at plyndre landsbyer og bortføre mennesker som slaver til at udvide deres underjordiske imperium. Historikere og eventyrer er dog allesammen ret sikre på at et sådan folk ikke eksistere, eller i hvert fald ikke eksistere længere. Der er rapporter om eventyrere der har forvildet sig ned i en hule og der har fundet en forladt underjordisk by, men det er formegentlig blot historier for at øge personens ry.

#### Harken Erobreren

Vi ved som et faktum at Harken har levet, der er skrevet tekster om ham i næsten alle sprog, dog er det kun Kvorene der har beskrevet ham i et positivt lys. VI ved sågar at han blev født i år 821FI. Harken levede længe, rigtig længe, dette skyldes, at ud over hans tilnavn af Erobreren var han også en Dragedræber. Han havde altid en kappe lavet af dragens hud viklet om sig og det siges at han desuden spiste dragens hjerte da det stadig blødte friskt blod. Han havde vundet dragens udødelighed og var desuden næsten usårlig. Af den grund var hans erobringer ikke en kort process, han brugte næsten hundrede år på at samle sit land, mens han altid var den første i kamp og den sidste ude af den. Han var umulig at slå ihjel og det sammen med hans strategiske geni sikrede ham Kvorfs krone og mange af hans nærliggende territorier.

Han døde dog alligevel en dag(63.3.637FI), ikke af alderdom og ikke ved sværd. Han havde taget sig en Eirisk kone og hun formåede at forgifte ham. Hvordan dette skete er der stor tvivl om nogen mener det var mens han sov, nogen siger at det var hans mad eller drikker og så igen nogen der siger at hun gjorde det da han forgreb sig på hende. Hvad der skete med hende bagefter er uvist, men i næsten hele Amos' øjne var hun en helt for at have stoppet hans brutalitet. Efter hans død brød det samlede Kvorf sammen, da han ingen tydelig arving havde.

## Tidslinje

~2100FI - Oldtiden starter, Kalio Skrifternes oprindelsestid.

22. 2. 1327FI - Nedfældelse af De Ni Skrifter.

~1200FI - Aslags tid.

821FI - Fødsel af Harken Erobreren.

63. 3. 637FI - Harken Erobrerens død

~600FI - Fyrsternes Tidsalder begynder.